ΓΡΑΠΤΗ ΕΡΩΤΗΣΗ E-0354/00

υποβολή: Armando Cossutta (GUE/NGL) και Lucio Manisco (GUE/NGL) προς την Επιτροπή

(14 Φεβρουαρίου 2000)

Θέμα: Ανατιμήσεις των ασφαλίστρων αστικής ευθύνης αυτοκινήτων

Από το 1994, όταν άρχισε η ελευθέρωση τωνποχρεωτικών τιμών ασφαλίστρων αστικής ευθύνης αυτοκινήτων, το ύψος των πριμ με τα οποία επιβαρύνονται οι καταναλωτές σημείωσε ανησυχητική άνοδο. Κατά το τρέχον

έτος στην Ιταλία, οι τιμές θα ανέλθουν σε ποσοστό που κατά μέσον όρο μπορεί να κυμαίνεται από 30 % έως 60 % και θα αφορούν όλες αδιακρίτως τις ασφαλιστικές εταιρείες που δραστηριοποιούνται στην αγορά. Διαπιστώνεται εξάλλου και μια συντονισμένη ανοδική τάση των πριμ, γεγονός που δείχνει την ύπαρξη κάποιου είδους καρτέλ εκ μέρους των ασφαλιστικών εταιρειών.

Ο ίδιος ο Πρόεδρος της Ιταλικής Υπηρεσίας Αντιτράστ Giuseppe Tesauro εξέφρασε την ανησυχία του για την αισθητή αύξηση της τιμής των ασφαλιστηρίων συμβολαίων στην οποία προστίθεται κάποια μείωση των παρεχομένων εγγυήσεων ενώ έχει αρχίσει και μια δικαστική έρευνα όσον αφορά τηνπόθεση του καρτέλ.

1. Ποια μέτρα προτίθεται να λάβει η Επιτροπή ώστε να σταματήσει το καρτέλ των ασφαλιστικών εταιρειών στην Ιταλία και να επιβάλει κυρώσεις;

2. Δεν πιστεύει εξάλλου η Επιτροπή ότι από τη στιγμή που η ασφάλιση αστικής ευθύνης είναι δια νόμουποχρεωτική, το ιταλικό κράτος πρέπει να παρέμβει στις ασφαλιστικές εταιρείες προκειμένου ναπάρξουν εγγυήσεις για μια σωστή τιμή στη θέση τωνπερβολικών τιμών που καθορίζουν τα προαναφερθέντα καρτέλ;

Απάντηση του κ. Bolkestein εξ ονόματος της Επιτροπής

(27 Μαρτίου 2000)

1. Η Επιτροπή σημειώνει του ισχυρισμούς που αφορούν την πιθανή ύπαρξη ενός καρτέλ μεταξύ ιταλικών ασφαλιστικών εταιρειών σε ό,τι αφορά τις τιμές των ασφαλίστρων αστικής ευθύνης αυτοκινήτων, στις οποίες αναφέρθηκαν τα Αξιότιμα Μέλη του Κοινοβουλίου. Σημειώνει επίσης την εν εξελίξει έρευνα που διεξάγει η ιταλική αρχή ανταγωνισμού. Όμως πρέπει να τονιστεί ότι η αρχή αυτή δεν είναι αρμόδια για να εξετάσει και ενδεχομένως να επιβάλει κυρώσεις για τους περιορισμούς στον ανταγωνισμό παρά μόνον εάν αυτοί οι περιορισμοί επιδρούν σημαντικά στο εμπόριο μεταξύ των κρατών μελών. Λαμβάνονταςπόψη το αβέβαιο της ύπαρξης μιας τέτοιας επίπτωσης στη συγκεκριμένη περίπτωση, όπως επίσης και το γεγονός ότι οι εθνικές αρχές έχουν ήδη αρχίσει σχετική έρευνα, είναι προτιμητέο να αφεθούν αυτές ελεύθερες να διεξάγουν την εξέταση αυτής τηςπόθεσης, κατά την έννοια της ανακοίνωσης της Επιτροπής σχετικά με τη συνεργασία μεταξύ της Επιτροπής και των αρχών ανταγωνισμού των κρατών μελών.(1)

2. Η Επιτροπή επιθυμεί να επισύρει την προσοχή των Αξιότιμων Μελών του Κοινοβουλίου στο γεγονός ότι οι κοινοτικοί κανονισμοί σε αυτόν τον τομέα έχουν ως στόχο να επιτρέψουν στις ασφαλιστικές εταιρείες να προσφέρουνπηρεσίες και να δημιουργούνποκαταστήματα σε άλλα κράτη μέλη βάσει μίας και μόνης έγκρισης που χορηγεί το οικείο κράτος μέλος. Ειδικότερα, οι τρίτες οδηγίες περί ασφαλίσεων και πιο συγκεκριμένα η τρίτη οδηγία εκτός ασφάλειας ζωής με αριθμό 92/49/ΕΟΚ του Συμβουλίου, της 18ης Ιουνίου 1992, που συντονίζει τις νομοθετικές, κανονιστικές και διοικητικές διατάξεις που αφορούν την πρωτασφάλιση εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ(2) που εφαρμόζεται στον κλάδο ασφάλισης αυτοκινήτων, καθιέρωσαν την αρχή της ελευθερίας των τιμών και την κατάργηση των προληπτικών ή συστηματικών ελέγχων των τιμών και των συμβάσεων που οι ασφαλιστικές εταιρείες προτίθενται να διαθέσουν στην αγορά.

Ως εκ τούτου, η Επιτροπή δεν μπορεί να παρέμβει όπως της ζητούν τα Αξιότιμα Μέλη του Κοινοβουλίου. Δεδομένου ότι τα καθήκοντα ελέγχου των ασφαλιστικών επιχειρήσεων είναι της αποκλειστικής αρμοδιότητας των εθνικών αρχών, η Επιτροπή δεν είναι σε θέση να επαληθεύσει τις τιμές ασφάλισης που προτείνονται από τις εταιρείες και κατά συνέπεια να τοποθετηθεί επί του επιπέδου τους. Εναπόκειται στο αρμόδιο εθνικό όργανο να επαγρυπνεί ώστε οι τιμές ασφάλισης να είναι ικανές να επιτρέπουν στις εταιρείες να τηρούν τις συμβατικές τουςποχρεώσεις.

(1) ΕΕ C 313 της 15.10.1997.

(2) ΕΕ L 228 της 11.8.1992.